เอกสารแนบ 3

  -----------------------------------------------------------------------
  รายละเอียดของสัญญาที่สำคัญ

  -----------------------------------------------------------------------

1.  สัญญาเช่าเครื่องโทรศัพท์สาธารณะ

ชื่อสัญญา และระยะเวลาของสัญญา

  1.
  สัญญาเช่าเครื่องโทรศัพท์สาธารณะในพื้นที่ฝ่ายปฏิบัติการโทรศัพท์สาธารณะนครหลวงและฝ่ายปฏิบัติการโทรศัพท์ภาคกลาง
  วันที่ลงนามในสัญญา: 31 มกราคม 2544 วันที่ครบกำหนดสัญญา: 30 มกราคม 2554
  (สัญญาฉบับที่ 1)

  2. สัญญาเช่าเครื่องโทรศัพท์สาธารณะในพื้นที่ฝ่ายปฏิบัติการโทรศัพท์สาธารณะนครหลวง
  และฝ่ายปฏิบัติการโทรศัพท์ภาคตะวันออกเฉียงเหนือ วันที่ลงนามในสัญญา: 15 มกราคม 2547
  วันที่ครบกำหนดสัญญา: 14 มกราคม 2557 (สัญญาฉบับที่ 2)

  3. สัญญาเช่าเครื่องโทรศัพท์สาธารณะในพื้นที่ฝ่ายปฏิบัติการโทรศัพท์สาธารณะนครหลวง
  และฝ่ายปฏิบัติการโทรศัพท์ภาคใต้ วันที่ลงนามในสัญญา: 15 มกราคม 2547
  วันที่ครบกำหนดสัญญา: 14 มกราคม 2557 (สัญญาฉบับที่ 3)

  คู่สัญญา

  บริษัท ทศท คอร์ปอเรชั่น จำกัด (มหาชน)

  ลักษณะของสัญญา

  ในแต่ละสัญญา ทศท. ตกลงเช่า
  และบริษัทตกลงให้เช่าเครื่องโทรศัพท์สาธารณะตามจำนวนที่บริษัทติดตั้งพร้อมให้บริการจำนวนรวมไม่เกิน
  10,000 (หนึ่งหมื่น) เครื่อง ในช่วงระยะเวลา 10 (สิบ) ปี นับตั้งแต่วันลงนามในสัญญา ทั้งนี้
  เมื่อมีการเลิกสัญญา หรือครบกำหนดอายุสัญญา ทศท.
  มีสิทธิแจ้งให้บริษัทรื้อถอนเครื่องโทรศัพท์สาธารณะและตู้โทรศัพท์สาธารณะ และอุปกรณ์ของบริษัท
  โดยค่าใช้จ่ายของบริษัท

  หลักประกันสัญญา

  แต่ละสัญญา บริษัทได้นำหลักประกันเป็นหนังสือค้ำประกันสัญญา ออกโดยธนาคาร จำนวน 3 ฉบับ
  เป็นจำนวนเงินฉบับละ 10,000,000 บาท ต่อสัญญา มอบให้ ทศท.
  ไว้เพื่อเป็นหลักประกันการปฏิบัติตามสัญญา
  หลักประกันดังกล่าวมีอายุการค้ำประกันตลอดระยะเวลาที่บริษัทยังร่วมดำเนินการกับ ทศท. โดย
  ทศท. จะคืนหลักประกันให้บริษัทเมื่อสัญญานี้ระงับสิ้นไป และบริษัทพ้นความรับผิดชอบสัญญาแล้ว

  ขอบเขตการร่วมงานและความรับผิดชอบ

  เพื่อให้บรรลุวัตถุประสงค์ตามสัญญา บริษัทตกลงดำเนินการโดยสรุป ดังนี้

1.  บริษัทตกลงเป็นผู้จัดหา และติดตั้งเครื่องโทรศัพท์สาธารณะ ตู้โทรศัพท์สาธารณะ
    อุปกรณ์ลดแรงดันไฟฟ้า ระบบแสงสว่างพร้อมทั้งระบบควบคุม
    และตรวจสอบการทำงานของเครื่องโทรศัพท์สาธารณะ ด้วยค่าใช้จ่ายของบริษัททั้งสิ้น
    โดยเครื่องโทรศัพท์สาธารณะที่ติดตั้งต้องสามารถต่อเชื่อมกับโครงข่าย (Network) และศูนย์
    Clearing House ของ ทศท. ได้ และต้องผ่าน Type Approval ของ ทศท.
    ก่อนการติดตั้ง

2.  บริษัทตกลงจัดทำแผนการติดตั้งโทรศัพท์สาธารณะ จำนวน 2,000 (สองพัน) เครื่องแรก ให้
    ทศท. พิจารณาภายใน 60 วัน นับตั้งแต่วันลงนามในสัญญา

3.  บริษัทตกลงติดตั้งเครื่องโทรศัพท์สาธารณะที่พร้อมให้บริการให้ได้ไม่น้อยกว่า 500 (ห้าร้อย)
    เครื่อง ภายใน 6 เดือน นับตั้งแต่วันที่ได้รับหนังสือแจ้งการอนุมัติแผนการติดตั้งตามข้อ 2 จาก
    ทศท.

4.  บริษัทตกลงติดตั้งเครื่องโทรศัพท์สาธารณะที่พร้อมให้บริการให้ได้ไม่น้อยกว่า 2,000 (สองพัน)
    เครื่อง ภายใน 1 ปี และติดตั้งให้ครบจำนวน 10,000 (หนึ่งหมื่น) เครื่อง ภายใน 3 ปี
    นับตั้งแต่วันลงนามในสัญญา

5.  เมื่อบริษัทดำเนินการติดตั้งเครื่องโทรศัพท์สาธารณะและอุปกรณ์ที่เกี่ยวเนื่อง
    พร้อมให้บริการตามข้อ 1 แล้วเสร็จ บริษัทต้องทำหนังสือแจ้งให้ ทศท.
    ทราบเป็นลายลักษณ์อักษรโดยระบุวันที่เริ่มให้เช่าเครื่องโทรศัพท์สาธารณะดังกล่าวก่อนวันเริ่มให้เช่า
    ทุกสิ้นเดือนบริษัทตกลงรวบรวมข้อมูลและจัดทำรายงานจำนวนเครื่องโทรศัพท์สาธารณะที่บริษัทติดตั้งพร้อมให้บริการ
    และรายงานเหตุเสียและตรวจแก้คืนดี ตามรูปแบบและวิธีการที่ ทศท. กำหนด โดยส่งให้
    ทศท. ภายใน 3 วันทำการนับจากวันสิ้นเดือน

6.  กรณีบริษัทประสงค์จะขอย้ายจุดติดตั้งเครื่องโทรศัพท์สาธารณะ
    บริษัทตกลงจัดส่งแผนการติดตั้งให้ ทศท. พิจารณาก่อน เมื่อ ทศท. อนุมัติแผนแล้ว ทศท.
    ตกลงไม่เรียกเก็บค่าดำเนินการในการย้าย แต่บริษัทต้องรับภาระค่าใช้จ่ายอื่น ๆ เอง ทั้งนี้
    บริษัทตกลงจะไม่ขอย้ายจุดติดตั้ง หากการติดตั้งเครื่องโทรศัพท์สาธารณะเครื่องนั้นยังไม่ถึง 6
    เดือน

7.  บริษัทตกลงดำเนินการจัดหาสถานที่ อุปกรณ์ในระบบที่ใช้ในการดำเนินงาน
    และอุปกรณ์ที่เกี่ยวเนื่องรวมทั้งอะไหล่ของเครื่อง
    และอุปกรณ์ดังกล่าวให้มีจำนวนเพียงพอต่อการให้บริการโทรศัพท์สาธารณะอยู่เสมอด้วยค่าใช้จ่ายของบริษัท

8.  บริษัทตกลงเป็นผู้ดำเนินการในการทำความสะอาด
    ซ่อมแซมและบำรุงรักษาเครื่องและตู้โทรศัพท์สาธารณะที่ให้เช่าตามสัญญานี้ให้อยู่ในสภาพพร้อมใช้งานอยู่เสมอ
    ด้วยค่าใช้จ่ายของบริษัท
    กรณีเครื่องโทรศัพท์สาธารณะหรือตู้โทรศัพท์สาธารณะเกิดความเสียหาย หรือใช้การไม่ได้
    หรือชำรุดบกพร่อง
    บริษัทตกลงดำเนินการแก้ไขหรือซ่อมแซมให้สามารถใช้งานได้ภายในระยะเวลา 7 (เจ็ด) วัน
    นับจากวันเกิดเหตุเสียหาย

9.  บริษัทตกลงเป็นผู้รับผิดชอบในความเสียหาย สูญหายหรือบุบสลายอันเกิดจากภัยพิบัติ อัคคีภัย
    ละเมิดหรือโจรกรรมต่อเครื่องโทรศัพท์และอุปกรณ์ที่เกี่ยวเนื่อง ซึ่งบริษัทให้เช่าตามสัญญานี้

10. กรณีเครื่องโทรศัพท์สาธารณะที่บริษัทติดตั้งตามข้อ 1 เป็นแบบ Chip Card
    และหยอดเหรียญในเครื่องเดียวกัน บริษัทตกลงดำเนินการจัดเก็บเหรียญ ตรวจนับเหรียญ
    ออกใบกำกับภาษี และจัดทำรายงานภาษีขาย พร้อมทั้งนำเงินดังกล่าวฝากธนาคารแทน ทศท.
    โดยบริษัทตกลงจัดทำรายงานแสดงยอดเงินที่นำฝากธนาคารในแต่ละสัปดาห์แนบสำเนาใบนำฝากธนาคารส่ง
    ทศท. ทุกวันทำการแรกของสัปดาห์ถัดไป ตามรูปแบบและวิธีการที่ ทศท. กำหนด
    ทุกสิ้นเดือนบริษัทตกลงเปรียบเทียบยอดเงินการใช้เหรียญจากระบบ PMS
    กับยอดเงินที่บริษัทจัดเก็บได้และนำฝากธนาคาร กรณีข้อมูลยอดเงินการใช้เหรียญจากระบบ
    PMS มากกว่ายอดเงินที่บริษัทจัดเก็บได้ บริษัทตกลงนำเงินตามยอดผลต่างฝากธนาคารแทน
    ทศท. พร้อมทั้งออกใบกำกับภาษี จัดทำรายงานภาษีขายภายในเดือนภาษี
    และจัดทำรายงานแสดงยอดเงินที่นำฝากธนาคารแนบสำเนาใบนำฝากธนาคารส่ง ทศท.
    ภายในวันทำการที่ 2 ของเดือนถัดไป

11. บริษัทตกลงให้ ทศท.
    เป็นผู้กำหนดจำนวนเลขหมายที่จะติดตั้งตามพื้นที่ในการให้บริการในเขตนครหลวงและเขตภูมิภาค
    รวมทั้งตกลงให้ ทศท. เป็นผู้กำหนดจุดติดตั้งโทรศัพท์สาธารณะได้จำนวนร้อยละ 10
    ของจำนวนเครื่องโทรศัพท์ที่ติดตั้งแต่ละงวดตามสัญญานี้

12. บริษัทตกลงชำระค่าดำเนินการให้เครื่องโทรศัพท์สาธารณะพร้อมใช้งานแก่ ทศท.
    ในอัตราเลขหมายละ 4,850 บาท (ยังไม่รวมภาษีมูลค่าเพิ่ม) โดยต้องชำระให้ ทศท. เมื่อ
    ทศท. ได้อนุมัติเลขหมาย และได้แจ้งเป็นหนังสือให้บริษัททราบ

13. บริษัทตกลงติดตั้งอุปกรณ์ป้องกันการลักลอบใช้โทรศัพท์ (Anti-Line Tapping) ก่อนให้
    ทศท. เช่าเครื่องโทรศัพท์สาธารณะ
    โดยบริษัทตกลงรับผิดชอบค่าไฟฟ้าที่เกิดจากการใช้อุปกรณ์ดังกล่าว
    กรณีเกิดการลักลอบใช้โทรศัพท์สาธารณะ
    บริษัทตกลงรับผิดชอบชำระค่าใช้โทรศัพท์ที่เกิดจากการลักลอบใช้ทั้งสิ้น

14. บริษัทตกลงปฏิบัติตามหลักเกณฑ์การดำเนินการโทรศัพท์สาธารณะแบบ Chip Card
    และแบบหยอดเหรียญ รวมทั้งข้อบังคับ ระเบียบ คำสั่ง
    ประกาศซึ่งใช้บังคับอยู่แล้วในขณะทำสัญญา และที่จะมีขึ้นในอนาคต

15. ในการดำเนินงานตามสัญญานี้ ซึ่งรวมถึงการบริหาร หรือการทำนิติกรรมใดๆ
    กับบุคคลภายนอกหรือผู้ใช้บริการ บริษัทตกลงเป็นผู้รับผิดชอบและดำเนินการเองในนามบริษัท
    บรรดาภาระผูกพันทั้งหลายที่บริษัทมีต่อบุคคลภายนอก หรือผู้ใช้บริการ ทศท.
    จะไม่รับผิดชอบใดๆ ทั้งสิ้น และหากมีบุคคลภายนอกหรือผู้ใช้บริการเรียกร้อง หรือฟ้องร้องให้
    ทศท. ต้องรับผิดชอบอันเนื่องมาจากการดำเนินกิจการ หรือการให้บริการตามสัญญานี้
    เป็นหน้าที่ของบริษัทที่จะต้องดำเนินการในทุกวิถีทางเพื่อป้องกันมิให้ ทศท. ต้องรับผิดชอบใดๆ
    ซึ่งรวมถึงการแก้ต่าง หรือดำเนินการแทน ทศท. หากเกิดความเสียหายแก่ ทศท.
    บริษัทต้องชดใช้ค่าเสียหาย หรือเงินอื่นใดที่ ทศท. ต้องรับผิดชอบอันเนื่องมาจากการร้องเรียน
    ฟ้องร้อง หรือการดำเนินการของบริษัทนั้น

  การโอนสิทธิหน้าที่

  บริษัทจะโอนสิทธิหน้าที่ตามสัญญานี้ให้แก่บุคคลอื่นไม่ได้ เว้นแต่จะได้รับความยินยอมเป็นหนังสือจาก
  ทศท.
  การโอนสิทธิหน้าที่ดังกล่าวจะไม่ทำให้บริษัทหลุดพ้นจากความรับผิดตามสัญญานี้โดยบริษัทยินยอมให้
  ทศท. เรียกร้องค่าเสียหาย หรือเงินอื่นใด
  ซึ่งเกิดจากการที่บริษัทไม่ปฏิบัติตามสัญญานี้ก่อนการโอนสิทธิหน้าที่
  และการปฎิบัติหรือไม่ปฏิบัติตามสัญญาของผู้รับโอนภายหลังที่ได้มีการโอนสิทธิหน้าที่แล้ว
  ให้ถือเสมือนเป็นการกระทำของบริษัทด้วย

ค่าเช่า

  1. ทศท.
  ตกลงชำระค่าเช่าเครื่องโทรศัพท์สาธารณะให้บริษัทเป็นรายเดือนตามอัตราค่าเช่าที่กำหนด ดังนี้

1)  สัญญาฉบับที่1

  หนึ่งปีแรก นับตั้งแต่วันที่บริษัทระบุเป็นวันเริ่มให้เช่าตามสัญญา ทศท.
  จะชำระค่าเช่าเครื่องโทรศัพท์สาธารณะที่ติดตั้งในฝ่ายปฏิบัติการโทรศัพท์สาธารณะนครหลวง
  (ประกอบด้วย จังหวัดกรุงเทพมหานคร นนทบุรี ปทุมธานี และสมุทรปราการ) ในอัตรา 1,800
  บาท ต่อเครื่องต่อเดือน
  และจะชำระค่าเช่าเครื่องโทรศัพท์สาธารณะที่ติดตั้งในฝ่ายปฏิบัติการโทรศัพท์ภาคกลาง
  (ประกอบด้วย จังหวัดประจวบคีรีขันธ์ เพชรบุรี ราชบุรี กาญจนบุรี นครปฐม สมุทรสงคราม
  สมุทรสาคร พระนครศรีอยุธยา สุพรรณบุรี อ่างทอง ลพบุรี สระบุรี สิงห์บุรี) ในอัตรา 2,400
  บาทต่อเครื่องต่อเดือน

  สัญญาฉบับที่ 2

  หนึ่งปีแรก นับตั้งแต่วันที่บริษัทระบุเป็นวันเริ่มให้เช่าตามสัญญา ทศท.
  จะชำระค่าเช่าเครื่องโทรศัพท์สาธารณะที่ติดตั้งในฝ่ายปฏิบัติการโทรศัพท์สาธารณะนครหลวง
  (ประกอบด้วย จังหวัดกรุงเทพมหานคร นนทบุรี ปทุมธานี และสมุทรปราการ) ในอัตรา 1,800
  บาท ต่อเครื่องต่อเดือน
  และจะชำระค่าเช่าเครื่องโทรศัพท์สาธารณะที่ติดตั้งในฝ่ายปฏิบัติการโทรศัพท์ภาคตะวันออกเฉียงเหนือ
  (ประกอบด้วย จังหวัดอุดรธานี หนองบัวลำภู หนองคาย นครพนม สกลนคร เลย มุกดาหาร
  ขอนแก่น ร้อยเอ็ด มหาสารคาม กาฬสินธุ์ นครราชสีมา ชัยภูมิ บุรีรัมย์ สุรินทร์ อุบลราชธานี
  อำนาจเจริญ ศรีสะเกษ ยโสธร) ในอัตรา 1,000 บาทต่อเครื่องต่อเดือน

  สัญญาฉบับที่ 3

  หนึ่งปีแรก นับตั้งแต่วันที่บริษัทระบุเป็นวันเริ่มให้เช่าตามสัญญา ทศท.
  จะชำระค่าเช่าเครื่องโทรศัพท์สาธารณะที่ติดตั้งในฝ่ายปฏิบัติการโทรศัพท์สาธารณะนครหลวง
  (ประกอบด้วย จังหวัดกรุงเทพมหานคร นนทบุรี ปทุมธานี และสมุทรปราการ) ในอัตรา 1,800
  บาท ต่อเครื่องต่อเดือน
  และจะชำระค่าเช่าเครื่องโทรศัพท์สาธารณะที่ติดตั้งในฝ่ายปฏิบัติการโทรศัพท์ภาคใต้
  (ประกอบด้วย จังหวัดยะลา ปัตตานี นราธิวาส สงขลา สตูล พัทลุง นครศรีธรรมราช กระบี่
  ตรัง ภูเก็ต พังงา สุราษฎร์ธานี ชุมพร ระนอง) ในอัตรา 1,500 บาทต่อเครื่องต่อเดือน

2)  ในปีต่อๆ ไป ทศท. จะชำระค่าเช่าในอัตราร้อยละ 50
    ของรายได้เฉลี่ยต่อเลขหมายที่บริษัทเปิดให้เช่าใน 1 ปีก่อนหน้านั้น
    โดยใช้เดือนที่บริษัทเปิดให้บริการโทรศัพท์สาธารณะเครื่องแรกเป็นเดือนที่เริ่มนำรายได้มาคำนวณรายได้เฉลี่ยต่อเลขหมาย
    โดยคำนวณค่าเช่า ดังนี้

    1.  ค่าเช่าเครื่องโทรศัพท์สาธารณะที่ติดตั้งในฝ่ายปฏิบัติการโทรศัพท์สาธารณะนครหลวง
        ให้นำรายได้เฉลี่ยต่อเลขหมายของเครื่องโทรศัพท์สาธารณะที่ติดตั้งในฝ่ายปฏิบัติการโทรศัพท์สาธารณะนครหลวงเป็นฐานในการคำนวณ

    2.  ค่าเช่าเครื่องโทรศัพท์สาธารณะที่ติดตั้งในฝ่ายปฏิบัติการโทรศัพท์ภาคกลาง
        ภาคตะวันออกเฉียงเหนือ ภาคใต้
        ให้นำรายได้เฉลี่ยต่อเลขหมายของเครื่องโทรศัพท์สาธารณะที่ติดตั้งในฝ่ายปฏิบัติการโทรศัพท์ของแต่ละภาคเป็นฐานในการคำนวณ

  รายได้เฉลี่ยต่อเลขหมายที่นำมาคำนวณค่าเช่าตามข้อ 2.1) และข้อ 2.2)
  เป็นรายได้ที่หักภาษีมูลค่าเพิ่มและหักค่าใช้จ่ายที่ ทศท. ต้องจ่ายให้ กสท. ตามใบแจ้งหนี้ที่ กสท.
  เรียกเก็บ และผู้ให้บริการต่างประเทศ ตามอัตราที่ ทศท. กำหนด
  และ/หรือที่จะกำหนดในอนาคต

3)  กรณีเครื่องโทรศัพท์สาธารณะที่เปิดให้เช่าใหม่ มีระยะเวลาการเช่าเดือนแรกไม่ครบเดือน
    หรือกรณีเครื่องโทรศัพท์สาธารณะที่ให้เช่ามีเหตุเสียจนไม่สามารถให้บริการได้ ทศท.
    จะชำระค่าเช่าแก่บริษัทตามจำนวนวันที่ให้บริการจริง

  2. ทศท. สงวนสิทธิ์ยังไม่จ่ายค่าเช่าสำหรับเลขหมายใดๆ ให้แก่บริษัท
  ในกรณีที่ยังไม่ได้แบ่งรายได้ที่เกิดจากการใช้บริการโทรศัพท์สาธารณะให้แก่หน่วยงานอื่น ได้แก่
  บริษัท กสท โทรคมนาคม จำกัด (มหาชน)
  หน่วยงานในต่างประเทศที่มีพรมแดนติดต่อกับประเทศไทย เป็นต้น หรือในกรณีที่ ทศท.
  ยังไม่สามารถตรวจสอบความถูกต้องของรายได้ที่เกิดจากการใช้โทรศัพท์ของเลขหมายนั้น

  การปรับและค่าปรับที่เกี่ยวข้อง

  1. หากบริษัทไม่สามารถติดตั้งเครื่องโทรศัพท์สาธารณะตามข้อ 3 และ 4
  ในหัวข้อขอบเขตการร่วมงานและความรับผิดชอบ
  ได้ บริษัทตกลงชำระค่าปรับให้แก่ ทศท. เป็นจำนวนเงินวันละ 100 บาท ต่อเครื่อง
  นับถัดจากวันครบกำหนดดังกล่าวจนถึงวันที่บริษัทสามารถเปิดให้บริการได้
  เว้นแต่ในกรณีที่มีเหตุสุดวิสัย หรือเหตุใดๆ อันเนื่องมาจากความผิดหรือความบกพร่องของฝ่าย
  ทศท. ทำให้บริษัทไม่สามารถดำเนินกิจการตามเงื่อนไขและกำหนดเวลาตามสัญญาได้
  บริษัทจะต้องแจ้งเหตุหรือพฤติการณ์ดังกล่าวพร้อมหลักฐานเป็นหนังสือให้ ทศท. ทราบภายใน 15
  วัน นับแต่วันที่เหตุนั้นสิ้นสุดลง ซึ่งการพิจารณาให้อยู่ในดุลยพินิจของ ทศท.

  2. หากบริษัทผิดนัดไม่ชำระเงินค่าดำเนินการให้เครื่องโทรศัพท์สาธารณะพร้อมใช้งานแก่ ทศท.
  ในอัตราเลขหมายละ 4,850 บาทและหรือเงินอื่นใดที่บริษัทจะต้องชำระให้ ทศท.
  บริษัทตกลงชำระเบี้ยปรับให้แก่ ทศท. ในอัตราร้อยละ 1.25 ต่อเดือนของเงินที่ไม่ชำระ
  เศษของเดือนให้นับเป็น 1 เดือน และหากล่าช้าเกินกว่า 60 วัน ทศท. มีสิทธิบอกเลิกสัญญาได้

  3. กรณีที่เกิดความเสียหาย และหากบริษัทไม่ดำเนินการแก้ไขความเสียหายตามที่กำหนดในข้อ 8
  ของหัวข้อขอบเขตการร่วมงานและความรับผิดชอบ
  นับจากวันที่เกิดเหตุเสียจนกว่าจะแก้ไขแล้วเสร็จ บริษัทตกลงยินยอมให้ ทศท.
  เรียกค่าปรับในอัตราวันละ 100 บาท ต่อเครื่อง

  4. ในกรณีที่ ทศท. ตรวจสอบพบว่าบริษัทแก้ไขข้อมูลในระบบ PMS ซึ่งก่อให้เกิดความเสียหายต่อ
  ทศท. และ/หรือผู้ใช้บริการ บริษัทยินยอมให้ปรับเป็นเงิน 10 เท่าของความเสียหายนั้น และ
  ทศท. มีสิทธิบอกเลิกสัญญาได้

  กรณีมีข้อพิพาท

  หากมีข้อพิพาทหรือขัดแย้งใดๆอันเกี่ยวเนื่องกับสัญญานี้ เกิดขึ้นระหว่าง ทศท.
  กับบริษัทให้ฟ้องร้องดำเนินคดีต่อศาลไทย

  การเลิกสัญญาและการเรียกร้องค่าเสียหาย

ทศท. มีสิทธิบอกเลิกสัญญาในกรณีดังต่อไปนี้

1.  บริษัทปฏิบัติผิดหลักเกณฑ์ตามเอกสารในภาคผนวกที่ 1 หรือสัญญาข้อหนึ่งข้อใด
    หรือไม่อาจดำเนินการตามสัญญานี้ต่อไปได้ไม่ว่าด้วยเหตุใด ก็ตาม

2.  บริษัทถูกศาลสั่งพิทักษ์ทรัพย์ หรือให้ล้มละลาย

3.  บริษัทเลิกกิจการ หรือสิ้นสภาพนิติบุคคลตามกฎหมาย

4.  กรณี ทศท. แจ้งให้บริษัทแก้ไขเครื่องโทรศัพท์ฯ ที่เกิดเหตุเสียขึ้นเพื่อให้ใช้งานได้
    และยังไม่สามารถดำเนินการแก้ไขได้ติดต่อกันเกินกว่า 3 (สาม) ครั้ง

  การบอกเลิกสัญญาไม่ว่ากรณีใดๆ หากบริษัทมีหนี้ที่ยังค้างชำระ
  บริษัทจะต้องชำระหนี้ที่ค้างชำระทั้งหมดให้แก่ ทศท. ภายในระยะเวลาที่ ทศท. กำหนด

  กรณีที่ ทศท. ใช้สิทธิบอกเลิกสัญญา บริษัทไม่มีสิทธิเรียกร้องค่าเสียหายหรือค่าใช้จ่ายใดๆ จาก
  ทศท. และหากเกิดความเสียหายใดๆ แก่ ทศท. ทาง ทศท. มีสิทธิเรียกร้องค่าเสียหาย
  หรือเงินอื่นใดจากธนาคารผู้ออกหนังสือค้ำประกันตามสัญญาข้อ 5
  ทั้งหมดหรือบางส่วนตามแต่จะเห็นสมควรเพื่อชดใช้ค่าเสียหาย

  หากความเสียหายของ ทศท. ตามวรรคสามเกินกว่าจำนวนหลักประกันตามสัญญาข้อ 5
  บริษัทจะต้องรับผิดและชดใช้ค่าเสียหายนั้นให้แก่ ทศท. ภายใน 30 (สามสิบ) วัน
  นับแต่วันที่ได้รับแจ้งเป็นหนังสือจาก ทศท.

  หากสัญญานี้ระงับสิ้นไปไม่ว่าด้วยเหตุใดๆ ทศท. มีสิทธิยกเลิกการเชื่อมต่อโครงข่าย
  โดยบริษัทจะเรียกร้องค่าเสียหายใดๆ จาก บมจ. ทศท. มิได้

  หมายเหตุ : ตามสัญญาเช่าเครื่องโทรศัพท์สาธารณะทั้งสามฉบับ
  บริษัทจะต้องติดตั้งเครื่องโทรศัพท์สาธารณะที่พร้อมให้บริการได้ครบตามจำนวน ภายใน 3 ปี
  นับตั้งแต่วันลงนามในสัญญา หากบริษัทไม่สามารถดำเนินการได้ตามสัญญา
  บริษัทจะต้องชำระค่าปรับให้กับ ทีโอที แต่เนื่องจาก ทีโอที
  ไม่สามารถจัดสรรเลขหมายคู่สายให้กับบริษัทเพื่อใช้สำหรับเครื่องโทรศัพท์สาธารณะได้ครบถ้วน
  บริษัทจึงได้ยื่นหนังสือขอขยายระยะเวลาการติดตั้งออกไป โดย ทีโอที ได้มีหนังสือตอบรับลงวันที่
  19 กุมภาพันธ์ 2545 วันที่ 19 พฤษภาคม 2549 และวันที่ 22 พฤษภาคม 2549
  แจ้งว่าจะยกเว้นค่าปรับให้กับบริษัท นับตั้งแต่วันที่ครบกำหนดระยะเวลาการติดตั้งจนถึงวันที่ ทีโอที
  สามารถจัดสรรเลขหมายให้กับบริษัทได้ครบถ้วน

2. สัญญาจ้างเหมาจัดเก็บเหรียญและบำรุงรักษาโทรศัพท์สาธารณะ

  ชื่อสัญญา

1.  สัญญาจ้างเหมาจัดเก็บเหรียญและบำรุงรักษาโทรศัพท์สาธารณะ
    (ในพื้นที่ฝ่ายปฏิบัติการโทรศัพท์สาธารณะนครหลวงและฝ่ายปฏิบัติการโทรศัพท์ภาคกลาง)

2.  สัญญาจ้างเหมาจัดเก็บเหรียญและบำรุงรักษาโทรศัพท์สาธารณะ
    (ในพื้นที่ฝ่ายปฏิบัติการโทรศัพท์สาธารณะนครหลวง
    แต่ไม่รวมถึงพื้นที่ในภาคตะวันออกเฉียงเหนือ)

3.  สัญญาจ้างเหมาจัดเก็บเหรียญและบำรุงรักษาโทรศัพท์สาธารณะ
    (ในพื้นที่ฝ่ายปฏิบัติการโทรศัพท์สาธารณะนครหลวงและฝ่ายปฏิบัติการโทรศัพท์ภาคใต้)

  คู่สัญญา

  บริษัท ประกาย สยาม จำกัด

  ระยะเวลาของสัญญา

1.  ระยะเวลาของสัญญานี้มีกำหนดเวลา 12 เดือน วันที่ลงนามในสัญญา: 1 กันยายน 2549
    วันที่ครบกำหนดสัญญา: 31 สิงหาคม 2550

2.  ระยะเวลาของสัญญานี้มีกำหนดเวลา 12 เดือน วันที่ลงนามในสัญญา: 1 พฤศจิกายน 2549
    วันที่ครบกำหนดสัญญา: 31 ตุลาคม 2550

3.  ระยะเวลาของสัญญานี้มีกำหนดเวลา 12 เดือน วันที่ลงนามในสัญญา: 1 พฤศจิกายน2549
    วันที่ครบกำหนดสัญญา: 31 ตุลาคม 2550

  ลักษณะของสัญญา

  บริษัทเป็นผู้ว่าจ้างตกลงว่าจ้างบริษัท ประกาย สยาม จำกัด เป็นผู้รับจ้าง ซึ่งตกลงรับจ้างเหมา
  จัดการเก็บเหรียญ นับเหรียญ
  แลกเหรียญ โอนเงิน ทำความสะอาด
  และบำรุงรักษาเครื่องโทรศัพท์สาธารณะและอุปกรณ์ประกอบที่ผู้ว่าจ้างเปิดให้บริการและแจ้งให้ผู้รับจ้างทราบผ่านระบบ
  PMS แล้วเท่านั้น (ซึ่งต่อไปในสัญญานี้เรียกว่า “โทรศัพท์”)
  และมีรายละเอียดของงานตามหลักเกณฑ์เงื่อนไขที่กำหนดในเอกสารประกอบสัญญา 1 Service
  Level Agreement (ซึ่งต่อไปในสัญญานี้เรียกว่า “งานตามสัญญา”)
  ซึ่งคู่สัญญาสามารถตกลงเพิ่มเติมหรือแก้ไขเปลี่ยนแปลงเป็นคราวๆ ไปได้
  และให้ถือว่าเอกสารประกอบสัญญาดังกล่าวเหล่านั้นเป็นส่วนหนึ่งแห่งสัญญานี้

  ผู้รับจ้างสัญญาว่าจะใช้เครื่องมือที่ได้มาตรฐานตามที่ผู้ว่าจ้างกำหนด
  ใช้ช่างฝีมือดีและพนักงานที่มีคุณสมบัติเหมาะสมกับงานตามสัญญา ที่ผ่านความเห็นชอบจากผู้ว่าจ้าง
  ทำงานตามสัญญานี้ตลอดระยะเวลาของสัญญานี้

  หลักประกันสัญญา

1.  เพื่อเป็นหลักประกันการปฏิบัติงานตามสัญญานี้
    ผู้รับจ้างตกลงที่จะนำหลักประกันเป็นหนังสือสัญญาค้ำประกันของธนาคารตามแบบในเอกสารประกอบสัญญา
    6 มีจำนวนเงินหลักประกัน 3,500,000 บาท มามอบไว้แก่ผู้ว่าจ้าง

2.  เพื่อเป็นหลักประกันการปฏิบัติงานตามสัญญานี้
    ผู้รับจ้างตกลงที่จะนำหลักประกันเป็นหนังสือสัญญาค้ำประกันของธนาคารตามแบบในเอกสารประกอบสัญญา
    6 มีจำนวนเงินหลักประกัน 60,000 บาท มามอบไว้แก่ผู้ว่าจ้าง

3.  เพื่อเป็นหลักประกันการปฏิบัติงานตามสัญญานี้
    ผู้รับจ้างตกลงที่จะนำหลักประกันเป็นหนังสือสัญญาค้ำประกันของธนาคารตามแบบในเอกสารประกอบสัญญา
    6 มีจำนวนเงินหลักประกัน 340,000 บาท มามอบไว้แก่ผู้ว่าจ้าง

  ขอบเขตการดำเนินงานและความรับผิดชอบ

1.  งานจัดเก็บเหรียญ

1.1 ผู้รับจ้างมีหน้าที่บริหารการจัดเก็บเหรียญตามข้อมูลปริมาณเหรียญในกล่องที่ผู้ว่าจ้างแจ้งให้ทราบ

1.2 ผู้รับจ้างต้องดำเนินการนับเหรียญ เก็บรักษา แลกเหรียญ
จนกระทั่งโอนเงินที่ได้จากการดำเนินการในข้อ 1.1 เข้าบัญชีของผู้ว่าจ้าง
ตามกำหนดเวลาที่ระบุไว้ใน Service Level Agreement

1.3 ผู้รับจ้างต้องบริหารการเก็บเหรียญ
โดยต้องไม่ให้เกิดปัญหาโทรศัพท์ไม่สามารถใช้งานได้เนื่องจากเหรียญเต็ม
ตามเงื่อนไขที่กำหนดไว้ใน Service Level Agreement

1.4 ผู้รับจ้างต้องทำประกันภัยสำหรับการโจรกรรม ในขณะปฏิบัติงานเก็บเหรียญ
ในขณะทำการขนส่ง และในขณะเก็บรักษาในห้องเก็บเหรียญ ด้วยค่าใช้จ่ายของผู้รับจ้าง
มีผู้ว่าจ้างเป็นผู้รับผลประโยชน์ โดยให้มีทุนประกันและเงื่อนไขการเอาประกันตามที่ผู้ว่าจ้างเห็นชอบ
ทั้งนี้ ผู้ว่าจ้างและผู้รับจ้างจะร่วมกันพิจารณาทบทวนทุนประกันทุก 6 เดือน
เพื่อเพิ่มหรือลดทุนประกันให้เหมาะสมใกล้เคียงกับมูลค่าความเสียหายที่อาจเกิดขึ้นจริงในแต่ละขั้นตอนให้มากที่สุด
แต่ในกรณีที่ทุนประกันต่ำกว่ามูลค่าความเสียหายจริง ผู้รับจ้างต้องรับผิดชอบในส่วนที่เหลือจนครบ

2.  งานบำรุงรักษาและทำความสะอาดเครื่องโทรศัพท์และอุปกรณ์

2.1 ทำความสะอาด กระจกตู้ แท่นวาง และเครื่องโทรศัพท์

2.2 ตรวจสอบการทำงานของเครื่องโทรศัพท์

2.3 ตรวจสอบแก้ไขเหตุเสียที่เกิดขึ้นเพื่อให้เครื่องโทรศัพท์ทำงานได้ตามปกติ

2.4 รายงานเหตุขัดข้องของระบบไฟฟ้า ตู้
และเครื่องโทรศัพท์ที่ชำรุดเกินกว่าที่ผู้รับจ้างจะดำเนินการซ่อมแซมแก้ไขให้ดีดังเดิมได้ เช่น
กระจกตู้แตกทั้งบาน บานประตูชำรุด ตู้ไม่มั่นคงแข็งแรง
เครื่องโทรศัพท์ชำรุดหรือเครื่องโทรศัพท์ถูกโจรกรรม เป็นต้น

2.5 รายงานเหตุผิดปกติที่เกิดขึ้น เช่น มีการเคลื่อนย้ายที่ไม่เหมาะสม มีสิ่งกีดขวางการใช้งาน
การกลั่นแกล้ง หรือเจตนา
คดโกงโดยใช้สิ่งกีดขวางการคืนเหรียญ เป็นต้น

2.6 ทำการรับ-ส่งอะไหล่สำรอง

  การโอนสิทธิหน้าที่

  ห้ามผู้รับจ้างโอนสิทธิเรียกร้องตามสัญญานี้ให้แก่บุคคลอื่นไม่ว่ากรณีใดๆ ทั้งสิ้น
  เว้นแต่ได้รับอนุญาตเป็นลายลักษณ์อักษรจาก
  ผู้ว่าจ้าง และเมื่อมีการบอกกล่าวการโอนให้ผู้ว่าจ้างทราบแล้ว
  ผู้ว่าจ้างจะไม่แจ้งความยินยอมการโอนสิทธิเรียกร้องให้ผู้โอน
  และผู้รับโอนทราบเป็นลายลักษณ์อักษร

  อัตราค่าจ้าง

  ค่าจ้างเหมาจัดการเก็บเหรียญ นับเหรียญ แลกเหรียญ โอนเงิน บำรุงรักษา
  และทำความสะอาดเครื่องโทรศัพท์และอุปกรณ์ประกอบ
  คิดเป็นอัตราตามจำนวนเครื่องที่ดำเนินงาน ซึ่งระบุไว้ในสัญญาชัดเจน

  กรณีมีข้อพิพาท

  คู่สัญญาตกลงกันว่าบรรดาข้อพิพาทใดๆ ที่เกิดขึ้นจากสัญญานี้
  หรือเกี่ยวเนื่องกับสัญญานี้ให้มีการระงับข้อพิพาทโดย
  อนุญาโตตุลาการ ตามข้อบังคับอนุญาโตตุลาการการค้าไทยของสภาหอการค้าแห่งประเทศไทย
  ซึ่งมีผลใช้บังคับอยู่ในเวลาที่ข้อพิพาทนั้นได้เกิดขึ้น และให้จัดมีขึ้นที่กรุงเทพมหานครประเทศไทย
  คำวินิจฉัยโดยอนุญาโตตุลาการดังกล่าวให้ถือเป็นที่สุด

  การเลิกสัญญาและการเรียกร้องค่าเสียหาย

  เมื่อมีเหตุการณ์ดังต่อไปนี้เกิดขึ้น
  ผู้ว่าจ้างจะออกหนังสือแจ้งเหตุให้ผู้รับจ้างทราบและผู้รับจ้างจะต้องแก้ไขเหตุดังกล่าวให้ถูกต้องเสร็จสิ้นภายใน
  30 วันนับแต่วันที่ได้รับแจ้ง หากพ้นกำหนดเวลาดังกล่าว ผู้ว่าจ้างมีสิทธิบอกเลิกสัญญาได้ทันที

1.  ผู้รับจ้างหน่วงเหนี่ยวงานไว้ทั้งหมดหรือบางส่วน โดยไม่มีเหตุผลอันสมควร

2.  ผู้ว่าจ้างตรวจสอบพบว่า ผู้รับจ้าง พนักงาน หรือผู้แทนของผู้รับจ้างมิได้ทำงานอย่างสุจริต

3.  ผู้รับจ้างมิได้ดำเนินงานไปอย่างต่อเนื่องสม่ำเสมอ หรือขาดการประสานงาน
    หรือมีเหตุให้ผู้ว่าจ้างเชื่อได้ว่าผู้รับจ้างไม่สามารถทำงานตามสัญญาได้ หรืองานที่ทำนั้นบกพร่อง
    หรือผู้ว่าจ้างเห็นว่าผู้รับจ้างไม่อาจปฏิบัติงานตามสัญญาต่อไปได้

4.  ผู้รับจ้างนำงานทั้งหมดหรือบางส่วนไปเหมาโอนหรือจ้างช่วงงานให้ผู้อื่น
    โดยมิได้รับอนุญาตเป็นลายลักษณ์อักษรจากผู้ว่าจ้าง หรือ

5.  ผู้รับจ้างไม่ปฏิบัติตามสัญญานี้ไม่ว่าข้อหนึ่งข้อใด

ในกรณีที่ผู้รับจ้างตกเป็นผู้ล้มละลาย หรือศาลมีคำสั่งพิทักษ์ทรัพย์เด็ดขาด
ให้ถือว่าสัญญานี้มีผลสิ้นสุดทันที

  การเรียกร้องค่าเสียหาย

  เมื่อผู้ว่าจ้างใช้สิทธิบอกเลิกสัญญาแล้ว ผู้รับจ้างยอมให้ผู้ว่าจ้างดำเนินการ ดังต่อไปนี้

1.  ยินยอมให้ผู้ว่าจ้างจ้างผู้อื่นทำงานตามสัญญานี้แทน
    โดยผู้รับจ้างจะต้องรับผิดชอบชำระเงินค่าจ้างส่วนที่ผู้ว่าจ้างจะต้องจ่ายเพิ่มขึ้นนั้น

2.  ผู้รับจ้างตกลงจ่ายเงินค้างชำระทั้งหมดแก่ผู้ว่าจ้างโดยทันที

3.  เรียกค่าเสียหายอันพึงมีจากผู้รับจ้างอันเกิดจากการที่ผู้รับจ้างปฏิบัติผิดสัญญา

  ทั้งนี้ หากผู้รับจ้างผิดนัดไม่ปฏิบัติการชำระหนี้ตามที่ระบุข้างต้นแล้ว
  ผู้ว่าจ้างสงวนสิทธิในการเรียกเก็บดอกเบี้ยผิดนัดในอัตราสูงสุดตามที่กฎหมายกำหนด

3. สัญญาจ้างเหมาจัดเก็บเหรียญและบำรุงรักษาโทรศัพท์สาธารณะ

  ชื่อสัญญา

  สัญญาจ้างเหมาจัดเก็บเหรียญและบำรุงรักษาโทรศัพท์สาธารณะ
  (พื้นที่ฝ่ายปฏิบัติการโทรศัพท์ภาคตะวันออกเฉียงเหนือ)

  คู่สัญญา

  บริษัท ลัมพซัม เอ็นคอนแมฟ จำกัด

  ระยะเวลาของสัญญา

  ระยะเวลาของสัญญานี้มีกำหนดเวลา 12 เดือน

  วันที่ลงนามในสัญญา: 1 สิงหาคม 2549

  วันที่ครบกำหนดสัญญา: 31 กรกฎาคม 2550

  ลักษณะของสัญญา

  บริษัทเป็นผู้ว่าจ้างตกลงว่าจ้างบริษัท ลัมพซัม เอ็นคอนแมฟ จำกัด เป็นผู้รับจ้าง
  ซึ่งตกลงรับจ้างเหมา จัดการเก็บเหรียญ นับเหรียญ แลกเหรียญ โอนเงิน ทำความสะอาด
  และบำรุงรักษาเครื่องโทรศัพท์สาธารณะและอุปกรณ์ประกอบที่ผู้ว่าจ้างเปิดให้บริการและแจ้งให้ผู้รับจ้างทราบผ่านระบบ
  PMS แล้วเท่านั้น (ซึ่งต่อไปในสัญญานี้เรียกว่า “โทรศัพท์”)
  และมีรายละเอียดของงานตามหลักเกณฑ์เงื่อนไขที่กำหนดในเอกสารประกอบสัญญา 1 Service
  Level Agreement (ซึ่งต่อไปในสัญญานี้เรียกว่า “งานตามสัญญา”)
  ซึ่งคู่สัญญาสามารถตกลงเพิ่มเติมหรือแก้ไขเปลี่ยนแปลงเป็นคราวๆ ไปได้
  และให้ถือว่าเอกสารประกอบสัญญาดังกล่าวเหล่านั้นเป็นส่วนหนึ่งแห่งสัญญานี้

  ผู้รับจ้างสัญญาว่าจะใช้เครื่องมือที่ได้มาตรฐานตามที่ผู้ว่าจ้างกำหนด
  ใช้ช่างฝีมือดีและพนักงานที่มีคุณสมบัติเหมาะสมกับงานตามสัญญา ที่ผ่านความเห็นชอบจากผู้ว่าจ้าง
  ทำงานตามสัญญานี้ตลอดระยะเวลาของสัญญานี้

  หลักประกันสัญญา

  เพื่อเป็นหลักประกันการปฏิบัติงานตามสัญญานี้
  ผู้รับจ้างตกลงที่จะนำหลักประกันเป็นหนังสือสัญญาค้ำประกันของธนาคารตามแบบในเอกสารประกอบสัญญา
  6 มีจำนวนเงินหลักประกัน 500,000 บาท มามอบไว้แก่ผู้ว่าจ้าง

  ขอบเขตการดำเนินงานและความรับผิดชอบ

1.  งานจัดเก็บเหรียญ

1.1 ผู้รับจ้างมีหน้าที่บริหารการจัดเก็บเหรียญตามข้อมูลปริมาณเหรียญในกล่องที่ผู้ว่าจ้างแจ้งให้ทราบ

1.2 ผู้รับจ้างต้องดำเนินการนับเหรียญ เก็บรักษา แลกเหรียญ
จนกระทั่งโอนเงินที่ได้จากการดำเนินการในข้อ 1.1 เข้าบัญชีของผู้ว่าจ้าง
ตามกำหนดเวลาที่ระบุไว้ใน Service Level Agreement

1.3 ผู้รับจ้างต้องบริหารการเก็บเหรียญ
โดยต้องไม่ให้เกิดปัญหาโทรศัพท์ไม่สามารถใช้งานได้เนื่องจากเหรียญเต็ม
ตามเงื่อนไขที่กำหนดไว้ใน Service Level Agreement

1.4 ผู้รับจ้างต้องทำประกันภัยสำหรับการโจรกรรม ในขณะปฏิบัติงานเก็บเหรียญ
ในขณะทำการขนส่ง และในขณะเก็บรักษาในห้องเก็บเหรียญ ด้วยค่าใช้จ่ายของผู้รับจ้าง
มีผู้ว่าจ้างเป็นผู้รับผลประโยชน์ โดยให้มีทุนประกันและเงื่อนไขการเอาประกันตามที่ผู้ว่าจ้างเห็นชอบ
ทั้งนี้ ผู้ว่าจ้างและผู้รับจ้างจะร่วมกันพิจารณาทบทวนทุนประกันทุก 6 เดือน
เพื่อเพิ่มหรือลดทุนประกันให้เหมาะสมใกล้เคียงกับมูลค่าความเสียหายที่อาจเกิดขึ้นจริงในแต่ละขั้นตอนให้มากที่สุด
แต่ในกรณีที่ทุนประกันต่ำกว่ามูลค่าความเสียหายจริง ผู้รับจ้างต้องรับผิดชอบในส่วนที่เหลือจนครบ

2.  งานบำรุงรักษาและทำความสะอาดเครื่องโทรศัพท์และอุปกรณ์ประกอบ

2.1 ทำความสะอาด กระจกตู้ แท่นวาง และเครื่องโทรศัพท์

2.2 ตรวจสอบการทำงานของเครื่องโทรศัพท์

2.3 ตรวจสอบแก้ไขเหตุเสียที่เกิดขึ้นเพื่อให้เครื่องโทรศัพท์ทำงานได้ตามปกติ

2.4 รายงานเหตุขัดข้องของระบบไฟฟ้า ตู้
และเครื่องโทรศัพท์ที่ชำรุดเกินกว่าที่ผู้รับจ้างจะดำเนินการซ่อมแซมแก้ไขให้ดีดังเดิมได้ เช่น
กระจกตู้แตกทั้งบาน บานประตูชำรุด ตู้ไม่มั่นคงแข็งแรง
เครื่องโทรศัพท์ชำรุดหรือเครื่องโทรศัพท์ถูกโจรกรรม เป็นต้น

2.5 รายงานเหตุผิดปกติที่เกิดขึ้น เช่น มีการเคลื่อนย้ายที่ไม่เหมาะสม มีสิ่งกีดขวางการใช้งาน
การกลั่นแกล้ง หรือเจตนา
คดโกงโดยใช้สิ่งกีดขวางการคืนเหรียญ เป็นต้น

2.6 ทำการรับ-ส่งอะไหล่สำรอง

  การโอนสิทธิหน้าที่

  ห้ามผู้รับจ้างโอนหน้าที่ และสิทธิเรียกร้องตามสัญญานี้ให้แก่บุคคลอื่นไม่ว่ากรณีใดๆ ทั้งสิ้น
  เว้นแต่ได้รับอนุญาตเป็นลายลักษณ์อักษรจากผู้ว่าจ้าง
  และเมื่อมีการบอกกล่าวการโอนให้ผู้ว่าจ้างทราบแล้ว
  ผู้ว่าจ้างจะไม่แจ้งความยินยอมการโอนสิทธิเรียกร้องให้
  ผู้โอน และผู้รับโอนทราบเป็นลายลักษณ์อักษร

  อัตราค่าจ้าง

  ค่าจ้างเหมาจัดการเก็บเหรียญ นับเหรียญ แลกเหรียญ โอนเงิน บำรุงรักษา
  และทำความสะอาดเครื่องโทรศัพท์และอุปกรณ์ประกอบ
  คิดเป็นอัตราตามจำนวนเครื่องที่ดำเนินงาน ซึ่งระบุไว้ในสัญญาชัดเจน

  กรณีมีข้อพิพาท

  คู่สัญญาตกลงกันว่าบรรดาข้อพิพาทใดๆ ที่เกิดขึ้นจากสัญญานี้
  หรือเกี่ยวเนื่องกับสัญญานี้ให้มีการระงับข้อพิพาทโดย
  อนุญาโตตุลาการ ตามข้อบังคับอนุญาโตตุลาการการค้าไทยของสภาหอการค้าแห่งประเทศไทย
  ซึ่งมีผลใช้บังคับอยู่ในเวลาที่
  ข้อพิพาทนั้นได้เกิดขึ้น และให้จัดมีขึ้นที่กรุงเทพมหานครประเทศไทย
  คำวินิจฉัยโดยอนุญาโตตุลาการดังกล่าวให้ถือเป็นที่สุด

  การเลิกสัญญาและการเรียกร้องค่าเสียหาย

  เมื่อมีเหตุการณ์ดังต่อไปนี้เกิดขึ้น
  ผู้ว่าจ้างจะออกหนังสือแจ้งเหตุให้ผู้รับจ้างทราบและผู้รับจ้างจะต้องแก้ไขเหตุดังกล่าวให้ถูกต้องเสร็จสิ้นภายใน
  30 วันนับแต่วันที่ได้รับแจ้ง หากพ้นกำหนดเวลาดังกล่าว ผู้ว่าจ้างมีสิทธิบอกเลิกสัญญาได้ทันที

1.  ผู้รับจ้างหน่วงเหนี่ยวงานไว้ทั้งหมดหรือบางส่วน โดยไม่มีเหตุผลอันสมควร

2.  ผู้ว่าจ้างตรวจสอบพบว่า ผู้รับจ้าง พนักงาน หรือผู้แทนของผู้รับจ้างมิได้ทำงานอย่างสุจริต

3.  ผู้รับจ้างมิได้ดำเนินงานไปอย่างต่อเนื่องสม่ำเสมอ หรือขาดการประสานงาน
    หรือมีเหตุให้ผู้ว่าจ้างเชื่อได้ว่าผู้รับจ้างไม่สามารถทำงานตามสัญญาได้ หรืองานที่ทำนั้นบกพร่อง
    หรือผู้ว่าจ้างเห็นว่าผู้รับจ้างไม่อาจปฏิบัติงานตามสัญญาต่อไปได้

4.  ผู้รับจ้างนำงานทั้งหมดหรือบางส่วนไปเหมาโอนหรือจ้างช่วงงานให้ผู้อื่น
    โดยมิได้รับอนุญาตเป็นลายลักษณ์อักษรจากผู้ว่าจ้าง หรือ

5.  ผู้รับจ้างไม่ปฏิบัติตามสัญญานี้ไม่ว่าข้อหนึ่งข้อใด

ในกรณีที่ผู้รับจ้างตกเป็นผู้ล้มละลาย หรือศาลมีคำสั่งพิทักษ์ทรัพย์เด็ดขาด
ให้ถือว่าสัญญานี้มีผลสิ้นสุดทันที

  การเรียกร้องค่าเสียหาย

  เมื่อผู้ว่าจ้างใช้สิทธิบอกเลิกสัญญาแล้ว ผู้รับจ้างยอมให้ผู้ว่าจ้างดำเนินการ ดังต่อไปนี้

1.  ยินยอมให้ผู้ว่าจ้างจ้างผู้อื่นทำงานตามสัญญานี้แทน
    โดยผู้รับจ้างจะต้องรับผิดชอบชำระเงินค่าจ้างส่วนที่ผู้ว่าจ้างจะต้องจ่ายเพิ่มขึ้นนั้น

2.  ผู้รับจ้างตกลงจ่ายเงินค้างชำระทั้งหมดแก่ผู้ว่าจ้างโดยทันที

3.  เรียกค่าเสียหายอันพึงมีจากผู้รับจ้างอันเกิดจากการที่ผู้รับจ้างปฏิบัติผิดสัญญา

  ทั้งนี้ หากผู้รับจ้างผิดนัดไม่ปฏิบัติการชำระหนี้ตามที่ระบุข้างต้นแล้ว
  ผู้ว่าจ้างสงวนสิทธิในการเรียกเก็บดอกเบี้ยผิดนัดในอัตราสูงสุดตามที่กฎหมายกำหนด

4. สัญญาเป็นตัวแทน/ผู้จัดจำหน่ายอุปกรณ์เครื่องมือวัดของบริษัท Anritsu

  ชื่อสัญญา

  สัญญาเป็นตัวแทน/ผู้จัดจำหน่ายอุปกรณ์เครื่องมือวัดของบริษัท Anritsu

  คู่สัญญา

  Anritsu Corporation, Anritsu Company, Anritsu Limited, Anritsu Pte
  Ltd. (ทั้งหมดนี้ถูกเรียกว่า M Group)

  ระยะเวลาการเป็นตัวแทน

  เริ่มตั้งแต่ 30 พฤศจิกายน 2538 จนถึง ปัจจุบัน

  ลักษณะของสัญญา

-   M Group ให้บริษัทเป็นตัวแทนจำหน่ายอุปกรณ์เครื่องมือวัดรายเดียวในประเทศไทย
    เพื่อการจำหน่าย การเช่า เช่าซื้อ หรือบริการในประเทศไทย

-   บริษัทจะทำการต่อสัญญากับบริษัท Anritsu ประเทศสิงคโปร์ (Anritsu Pte Ltd.)
    โดยบริษัท Anritsu
    ประเทศสิงคโปร์จะเป็นผู้ให้คำแนะนำและเป็นตัวกลางระหว่างบริษัทกับบริษัท Anritsu ที่ญี่ปุ่น

-   M Group สงวนสิทธิในเรื่องการขาย การเช่า การให้เช่า การโฆษณา
    การทำการสนับสนุนการขาย ของอุปกรณ์เครื่องมือวัดในประเทศไทยได้ โดย Anritsu Pte
    Ltd. จะมีการแจ้งกับบริษัทให้ทราบล่วงหน้า

-   M Group จะให้ความช่วยเหลือบริษัทในทุกๆ
    ด้านทั้งทางด้านเทคนิคและด้านการส่งเสริมการขาย

-   ในการสั่งซื้อสินค้าแต่ละครั้ง ในกรณีที่ผลิตภัณฑ์เป็นสินค้าควบคุมการส่งออกจากประเทศผู้ผลิต
    บริษัทจะต้องปฏิบัติตามระเบียบข้อบังคับของผู้ผลิตนั้นๆ ทั้งนี้
    เพื่อป้องกันมิให้ผลิตภัณฑ์ดังกล่าวนำไปใช้ในการผลิตอาวุธยุทโธปกรณ์ต่างๆ

-   ราคาของอุปกรณ์เครื่องมือวัดที่ M Group ขายให้กับบริษัทจะแตกต่างจากราคาที่ M Group
    ขายให้กับลูกค้ารายอื่นโดยมีส่วนลดไม่เกินร้อยละ 15

-   หาก M Group
    มีการให้ส่วนลดจากราคาที่แสดงในแบบเอกสารตัวอย่างสินค้าให้กับลูกค้ารายอื่น M Group
    ควรจะขายอุปกรณ์ให้กับบริษัทในราคาส่วนลดสัดส่วนเดียวกับหรือมากกว่าส่วนลดที่ลูกค้ารายอื่นได้รับโดยให้สิทธิ
    Anritsu Pte Ltd.
    ในการพิจารณา

-   บริษัทเป็นผู้ออกค่าใช้จ่ายในดำเนินการหลังการขายและค่าบำรุงรักษาอุปกรณ์เองทั้งหมด โดย
    M Group
    จะเป็นผู้ให้คำแนะนำทางด้านเทคนิคและส่งชิ้นส่วนอุปกรณ์ให้หากมีการชำรุดหรือเสียหาย
    ในกรณีที่อยู่ในช่วงเวลารับประกันสินค้า M Group
    จะเป็นผู้รับผิดชอบค่าใช้จ่ายในการซ่อมและเปลี่ยนสินค้า
    โดยหากเลยระยะเวลารับประกันสินค้าไปแล้ว
    บริษัทจะเป็นผู้รับผิดชอบค่าใช้จ่ายในการซ่อมและเปลี่ยนสินค้า

-   M Group สงวนสิทธิ์ในการขายอุปกรณ์เครื่องมือวัดในประเทศไทยในบางส่วนของชุดอุปกรณ์
    เช่น NEC, Ericsson, Siemens, Thomsons และ ผู้ผลิตคล้ายคลึงกัน เป็นรายกรณีไป

  กรณีมีข้อพิพาท

  ร่างสัญญาต้นฉบับและคำฟ้องต่างๆ เกี่ยวกับสัญญานี้ควรจัดทำขึ้นเป็นภาษาอังกฤษ
  และบรรดาข้อพิพาทใดๆ ที่เกิดขึ้นจากสัญญานี้
  หรือเกี่ยวเนื่องกับสัญญานี้ให้มีการระงับข้อพิพาทโดยกฎหมายแห่งรัฐแคลิฟอร์เนีย
  ประเทศสหรัฐอเมริกา และให้จัดมีขึ้นที่ศาลของรัฐแคลิฟอร์เนีย ณ เมืองซานตา คลาลา
  ในกรณีที่มีข้อพิพาท ผู้แพ้คดีความจะต้องรับผิดชอบค่าใช้จ่ายในศาล และ
  ค่าจ้างทนายของคู่กรณีด้วย

  การเลิกสัญญาและการเรียกร้องค่าเสียหาย

  1. ในกรณีที่มีการละเมิดข้อตกลงระหว่างกัน
  คู่สัญญามีสิทธิบอกเลิกสัญญาได้โดยการแสดงความจำนงต่อคู่สัญญาเป็นลายลักษณ์อักษรอย่างน้อย 30
  วันก่อนวันที่จะมีผลเลิกสัญญา

  2. ในกรณีที่บริษัทคู่สัญญามีการเปลี่ยนแปลงที่สำคัญเกิดขึ้น เช่น ล้มละลาย ควบรวมกิจการ
  หยุดการดำเนินธุรกิจ มีการเปลี่ยนแปลงที่สำคัญทางด้านบุคลากร
  คู่สัญญามีสิทธิบอกเลิกสัญญาได้ทันที โดยไม่ต้องมีการแจ้งให้ทราบล่วงหน้า

  3. คู่สัญญามีสิทธิบอกเลิกสัญญาได้โดยสาเหตุใดก็ตาม
  จะต้องแสดงความจำนงต่อคู่สัญญาเป็นลายลักษณ์อักษรอย่างน้อย 60 วันก่อนวันที่จะมีผลเลิกสัญญา

  4. ในการเลิกสัญญาตามข้อที่ 1 และ 2
  สิทธิที่ควรจะได้ตามสัญญาของฝ่ายที่ละเมิดสัญญาจะหมดไป
  แต่ไม่รวมถึงการยกเลิกสิทธิเรียกร้องค่าเสียหายหรือค่าใช้จ่ายใดๆ จากคู่สัญญา

  5. ในกรณีที่สัญญาถูกยกเลิกไม่ว่าโดยสาเหตุใดๆ บริษัทจะได้รับชดใช้ค่าเสียหายจาก M Group
  ในรูปแบบของส่วนลดซึ่งได้รับความเห็นชอบจาก M Group ก่อนวันที่จะมีผลเลิกสัญญาเท่านั้น

  6. ไม่ว่าในกรณีใดๆ ที่สัญญาถูกบอกเลิก บริษัทไม่ควรจะมีสิทธิในการเรียกร้องผลประโยชน์อื่นใด
  นอกจากที่ได้ระบุไว้ในข้อที่ 5

5. สัญญาให้บริการวางระบบบริการลูกค้าและใบแจ้งหนี้ (Customer Care & Billing System
(CC&B))

  ชื่อสัญญา

  The Contract for the Supply of the Customer Care & Billing System
  (CC&B)

  คู่สัญญา

  บริษัท ทีทีแอนด์ที จำกัด (มหาชน) (“ลูกค้า”)

  Convergys Information Management Group Inc. (“ผู้รับจ้างร่วม” หรือ
  “Consortium”)

  ระยะเวลาการให้บริการ

  ประมาณ 20 เดือน เริ่มตั้งแต่วันที่ 1 ธันวาคม 2547 จนถึง 31 สิงหาคม 2549

  มูลค่าสัญญา

  สัญญาว่าจ้างมูลค่ารวม 26,000,000 เหรียญสหรัฐ (ไม่รวมภาษีมูลค่าเพิ่ม)
  โดยแยกเป็นส่วนของบริษัทมูลค่า 22,828,886 เหรียญสหรัฐ โดยแบ่งชำระจ่ายเป็นงวดๆ
  โดยสามารถแบ่งออกเป็น 3 ส่วนใหญ่ๆ คือ

1.  ค่าอุปกรณ์ ซึ่งประกอบด้วย ค่าอุปกรณ์ต่อเชื่อมระบบ เครื่องพิมพ์ อุปกรณ์ต่อพ่วงต่าง ๆ
    และค่าจัดเตรียมพื้นที่ติดตั้งระบบ

2.  ค่าซอฟต์แวร์

3.  ค่าบริการ ซึ่งประกอบด้วย ค่าดำเนินการ และค่าฝึกอบรม

  ลักษณะของงาน CC&B

  ระบบ Customer Care & Billing System
  เป็นระบบสนับสนุนการปฏิบัติงานที่สำคัญที่สุดระบบหนึ่งของ ทีทีแอนด์ที ในการให้บริการลูกค้า
  (Operation Support System) โดยจะแบ่งเป็นระบบหลัก ๆ ดังนี้

1.  Customer Care System เป็นระบบให้บริการลูกค้า ตั้งแต่การรับคำขอใช้บริการ
    การเปิดให้บริการ (Service Provisioning)
    รวมถึงระบบการจัดสรรเลขหมายและทรัพยากรระบบ การรับแจ้งการสั่งการ
    การแก้ไขเหตุเสีย การบริการลูกค้า และการเชื่อมต่อกับศูนย์ Call Center

2.  Billing & Mediation System เป็นระบบที่ดำเนินการจัดเตรียมใบแจ้งหนี้
    และการจัดการด้านการรับชำระเงิน การบริหารหนี้และควบคุมค่าใช้จ่าย (Debt
    Management & Credit Control) การจัดการกับข้อโต้แย้ง (Dispute)

3.  Printing & Bill Formatting System เป็นระบบการจัดหน้าใบแจ้งหนี้
    และการจัดพิมพ์ใบแจ้งหนี้เพื่อจัดส่งให้ผู้ใช้บริการ

4.  Billing & Data Center Site Preparation
    เป็นการจัดเตรียมระบบความพร้อมด้านระบบไฟฟ้า ระบบปรับอากาศ
    และการจัดเตรียมพื้นที่สำหรับระบบคอมพิวเตอร์และเครื่องพิมพ์ รวมถึงระบบอุปกรณ์เครือข่าย
    (Network Equipment) ระบบรักษาความปลอดภัยสำหรับศูนย์หลักและศูนย์สำรอง

  รายละเอียดการทำงาน

1.  ลูกค้าว่าจ้างให้บริษัทเป็นตัวแทนในการจัดหาอุปกรณ์ ซอฟต์แวร์ และระบบพิมพ์
    พร้อมทั้งจัดเตรียมสถานที่
    และให้บริการติดตั้งระบบคอมพิวเตอร์เพื่อการจัดการข้อมูลลูกค้าและระบบการเก็บชำระเงิน
    Customer Care & Billing System (CC&B)

2.  บริษัททำหน้าที่เป็นผู้ประสานงานระหว่างผู้รับจ้างร่วมและลูกค้า
    รับผิดชอบบริหารและดำเนินงานโครงการ ตลอดจนดำเนินการต่าง ๆ ติดต่อผู้ผลิตหรือ
    Supplier ที่เกี่ยวข้อง

3.  Convergys เป็นผู้จำหน่ายลิขสิทธิ์ใน Convergys ซอฟต์แวร์
    และถ่ายทอดความรู้เกี่ยวกับซอฟต์แวร์แก่บริษัท

4.  ผู้รับจ้างร่วมแต่ละรายจะรับผิดต่อลูกค้าเฉพาะในส่วนงานของตนเท่านั้น

  ข้อพิพาท

  คู่สัญญาตกลงกันว่าบรรดาข้อพิพาทใดๆ ที่เกิดขึ้นจากสัญญานี้
  หรือเกี่ยวเนื่องกับสัญญานี้ให้มีการระงับข้อพิพาทโดย
  อนุญาโตตุลากร
  ตามข้อบังคับอนุญาโตตุลาการของสถาบันอนุญาโตตุลาการโดยการแต่งตั้งอนุญาโตตุลาการ 3
  ท่านตามข้อบังคับที่กำหนดให้จัดมีขึ้นที่กรุงเทพมหานคร ประเทศไทย
  คำวินิจฉัยโดยอนุญาโตตุลาการดังกล่าวให้ถือเป็นที่สุด

  การเลิกสัญญาและการเรียกร้องค่าเสียหาย

1.  ในกรณีที่ผู้รับจ้างไม่สามารถปฏิบัติหน้าที่ตามสัญญา และภายในระยะเวลาที่กำหนดในสัญญา
    ลูกค้ามีสิทธิบอกเลิกสัญญาได้โดยการแสดงความจำนงต่อคู่สัญญาเป็นลายลักษณ์อักษร

2.  คู่สัญญาฝ่ายใดฝ่ายหนึ่งสามารถบอกเลิกสัญญาได้ทันทีโดยการแสดงความจำนงต่อคู่สัญญาเป็นลายลักษณ์อักษร
    โดยมิต้องจ่ายค่าชดเชยความเสียหาย ในกรณีที่คู่สัญญาฝ่ายนั้นถูกศาลสั่งให้ล้มละลาย
    ถูกพิทักษ์ทรัพย์ หรือหยุดกิจการ และไม่สามารถแก้ไขเหตุดังกล่าวได้ภายใน 30 วัน

3.  การเลิกสัญญาอันเป็นเหตุมาจากเหตุสุดวิสัย

4.  คู่สัญญาฝ่ายใดฝ่ายหนึ่งสามารถบอกเลิกสัญญาได้ทันทีโดยการแสดงความจำนงต่อคู่สัญญาเป็นลายลักษณ์อักษร
    ในกรณีที่คู่สัญญาอีกฝ่ายละเมิดสัญญา และไม่สามารถดำเนินการแก้ไขภายในเวลาอันควร

5.  ในกรณีที่สัญญาถูกยกเลิกไม่ว่าโดยสาเหตุใดๆ
    ก็ตามจะไม่กระทบถึงสิทธิและหน้าที่ของคู่สัญญาที่เกิดขึ้นจนถึงวันที่มีการเลิกสัญญา

  หมายเหตุ:

  1. เมื่อวันที่ 1 เมษายน 2548 บริษัท ทีทีแอนด์ที ซับสไคร์เบอร์ เซอร์วิสเซส จำกัด
  ได้ทำสัญญาโอนสิทธิและภาระผูกพันสัญญา (Assignment and Novation Agreement)
  ให้แก่บริษัท ทีทีแอนด์ที จำกัด (มหาชน) โดยบริษัท และ Convergys ในฐานะ
  ผู้รับจ้างได้ยินยอมและรับทราบโอนสิทธิและพันธะตามสัญญาดังกล่าว

  2.
  ปัจจุบันเนื่องจากมีการปรับเปลี่ยนความต้องการของลูกค้าทำให้ระยะเวลาการส่งมอบโครงการต้องเลื่อนออกไปจากแผนงานที่กำหนดไว้เดิม
  โดยคาดว่าจะสามารถส่งมอบงานได้ในต้นปี 2550

6. สัญญาซื้อขายอุปกรณ์พร้อมการติดตั้ง การทดสอบ และการฝึกอบรม เพื่อโครงการ Broadband
Service

  คู่สัญญา

  บริษัท ทริปเปิลทรี บรอดแบนด์ จำกัด (ได้ใบอนุญาตประกอบกิจการโทรคมนาคมประเภท 3 จาก
  กทช. )

  ระยะเวลาของสัญญา

  ประมาณ 18 - 20 เดือน (รวมระยะเวลาการับประกัน 12 เดือน)

  วันที่ลงนามในสัญญา 20 มิถุนายน 2549 ทั้ง 3 สัญญา

  สัญญาและมูลค่าของสัญญา

  โครงการนี้บริษัททำสัญญากับบริษัท ทริปเปิลทรี บรอดแบนด์ จำกัด รวม 3 สัญญา
  โดยแยกตามอุปกรณ์ แต่ละสัญญามีเงื่อนไขการชำระเงินเป็นงวดๆ
  ตามเครดิตเทอมที่บริษัทได้รับการจากผู้ผลิต/Suppliers มีมูลค่าของโครงการรวมทั้ง 3
  สัญญาเป็นเงินจำนวน 34,931,972.82 เหรียญสหรัฐ (ไม่รวมภาษีมูลค่าเพิ่ม) แบ่งออกเป็น 3
  สัญญาดังนี้

  1. สัญญาซื้อขายอุปกรณ์พร้อมการติดตั้ง การทดสอบ และฝึกอบรม สำหรับอุปกรณ์ DWDM และ IP
  MPLS

  2. สัญญาซื้อขายอุปกรณ์ DSLAM, MetroNet และ BRAS

  3. สัญญาบริการติดตั้ง ทดสอบ ฝึกอบรม สำหรับอุปกรณ์ DSLAM, MetroNet และ BRAS

  ลักษณะของโครงการ

  Broadband Service เป็นโครงข่ายที่สำคัญที่สุดระบบหนึ่งของ บริษัท ทริปเปิลที บรอดแบนด์
  จำกัดในการให้บริการอินเตอร์เนทความเร็วสูงให้แก่ลูกค้าที่ใช้บริการ
  โดยจะแบ่งเป็นโครงข่ายหลัก ๆ ดังนี้

  1. โครงข่ายสื่อสารไปยังลูกค้า หรือ Access Network
  เป็นโครงข่ายที่มีลักษณะการเชื่อมโยงจากชุมสายหลักของระบบผู้ให้บริการ (Central Office)
  ไปยังสำนักงานหรือบ้านของลูกค้า (Customer Premises)

  2. โครงข่ายสื่อสารข้อมูล หรือ Data Communication Network
  เป็นโครงข่ายรับส่งข้อมูลที่รองรับการเชื่อมต่อหรือเชื่อมโยงอุปกรณ์ในโครงข่ายต่างๆ เข้าด้วยกัน
  โดยใช้โปรโตคอล IP

  3. โครงข่ายสื่อสัญญาณ หรือ Transmission Network
  เป็นโครงข่ายการเชื่อมโยงระหว่างชุมสายหลักของบริษัทผู้ให้บริการโทรคมนาคมเข้าด้วยกัน
  ซึ่งมีทั้งการเชื่อมโยงระหว่างชุมสายภายในจังหวัดเดียวกัน หรือ ข้ามจังหวัด หรือระหว่างภาค

  รายละเอียดการทำงาน

  1. บริษัททำหน้าที่ในการออกแบบ จัดหาอุปกรณ์ และระบบ (Network Management System
  – NMS) ของแต่ละโครงข่าย
  พร้อมการติดตั้ง การทดสอบ และการฝึกอบรมให้กับลูกค้า

  2. ลูกค้าทำหน้าที่จัดหาสถานที่ รวมทั้งระบบความพร้อมต่างๆ เช่น ด้านระบบไฟฟ้า
  ระบบปรับอากาศ และพื้นที่ที่จะติดตั้งอุปกรณ์

  3. บริษัททำหน้าที่เป็นผู้ติดต่อประสานงานผู้ผลิตหรือ Suppliers
  ที่เกี่ยวข้องในกรณีปัญหาข้อเทคนิคให้กับลูกค้า

  ข้อพิพาท

  คู่สัญญาตกลงกันว่าบรรดาข้อพิพาทใดๆ ที่เกิดขึ้นจากสัญญานี้
  หรือเกี่ยวเนื่องกับสัญญานี้ให้มีการระงับข้อพิพาท โดยอนุญาโต ตุลาการ
  ตามข้อบังคับอนุญาโตตุลาการของหอการค้าระหว่างประเทศ กำหนดให้จัดขึ้นที่ประเทศสิงคโปร์
  คำวินิจฉัยโดยอนุญาโตตุลาการดังกล่าวให้ถือเป็นที่สุด

  การเลิกสัญญาและการเรียกร้องค่าเสียหาย

  1
  คู่สัญญาฝ่ายใดฝ่ายหนึ่งสามารถบอกเลิกสัญญาได้ทันทีโดยการแสดงความจำนงต่อคู่สัญญาเป็นลายลักษณ์อักษร
  โดยมิต้องจ่ายค่าชดเชยความเสียหาย ในกรณีที่คู่สัญญาฝ่ายนั้นถูกศาลสั่งให้ล้มละลาย
  ถูกพิทักษ์ทรัพย์ หรือหยุดกิจการ และไม่สามารถแก้ไขเหตุดังกล่าวได้ภายใน 30 วัน

  2
  คู่สัญญาฝ่ายใดฝ่ายหนึ่งสามารถบอกเลิกสัญญาโดยการแสดงความจำนงต่อคู่สัญญาเป็นลายลักษณ์อักษร
  ในกรณีที่คู่สัญญาอีกฝ่ายละเมิดข้อสัญญาที่สำคัญ และไม่สามารถแก้ไขเหตุดังกล่าวได้ภายใน 90 วัน

  3 การเลิกสัญญาอันเป็นเหตุมาจากเหตุสุดวิสัย

  4 ในกรณีที่สัญญาถูกยกเลิกไม่ว่าโดยสาเหตุใดๆ
  ก็ตามจะไม่กระทบถึงสิทธิและหน้าที่ของคู่สัญญาที่เกิดขึ้นจนถึงวันที่มีการเลิกสัญญา

  หมายเหตุ

  1. บริษัทได้ดำเนินการนำเข้าอุปกรณ์ตามสัญญาซื้อขายทั้งสองฉบับเสร็จเรียบร้อยแล้ว

  2. บริษัทได้ดำเนินการฝึกอบรมตามสัญญาเสร็จเรียบร้อยแล้ว

  3. ณ วันที่ 31 ธันวาคม 2549 บริษัทได้ดำเนินการส่งมอบอุปกรณ์
  พร้อมทั้งทำการติดตั้งและทดสอบแล้วเสร็จไปกว่าร้อยละ 59
  เหตุล่าช้าในการดำเนินงานโครงการเนื่องจากมีการปรับเปลี่ยนสถานที่ติดตั้ง
  ทั้งนี้เพื่อให้สอดคล้องกับความต้องการในการให้บริการของลูกค้า